Title: Habitar la trinxera
Description: *Habitar la trinxera. Històries del moviment pel dret a l’habitatge a Barcelona* és el resultat d’estirar d’un fil. Una recerca que va començar el 2012 per abordar els orígens de la Plataforma d’Afectats per la Hipoteca es va convertir en una trajectòria d’entrevistes per parlar amb persones que han protagonitzat moviments molt diversos pel dret a l’habitatge i contra l’especulació immobiliària i urbanística a la ciutat de Barcelona en el darrer quart de segle.

Aquest llibre recull històries de victòries, de derrotes, però sobretot de lluites per transformar el món –o, si més no, la ciutat– i no resignar-se que la vida estigui regida pels interessos econòmics. Històries de la política que es fa a peu de carrer, sigui ocupant espais buits, recollint signatures per canviar una llei, assaltant el Fòrum de les Cultures des del mar o plantant un avet entre les runes del Forat de la Vergonya.
Subjects: Plataforma d'Afectats per la Hipoteca, dret a l'habitatge, moviments socials, moviment okupa, dret a la ciutat, altermundisme, Barcelona
Places: Barcelona
People: Ada Colau, Gala Pin, Jesús Rodríguez, Manel González, Adrià Alemany, Hibai Arbide, Lluís Martí, Simona Levi, Miguel Martín, Iñaki García
Time periods: 1990-2013